கேள்வி: 0 (ஆண்டு) பற்றி விளக்கவும்.
பதில்: ஆண்டு 0 அல்லது சுழியம் ஆண்டு (''year zero'') என்பது கிரெகொரியின் நாட்காட்டியில் (அல்லது அதன் முன்னோடியான யூலியன் நாட்காட்டியில்) ஆண்டுகளை எண்ணுவதற்கு பொதுவாகப் பயன்படுத்தப்படும் அனோ டொமினி (AD) ஆண்டு முறையில் பயன்பாட்டில் இல்லை. இந்த அமைப்பில், கிமு 1 ஆம் ஆண்டிற்குப் பின்னர் நேரடியாக 1 ஆண்டு பின்பற்றப்படுகிறது. இருப்பினும், வானியல் ஆண்டு எண் முறைமையிலும் (யூலியன் ஆண்டு கிமு 1 உடன் ஒத்துப்போகிறது), அனைத்து நாட்காட்டி எண் அமைப்புகளுக்கான பரிமாற்றத் தரநிலையான ஐஎஸ்ஓ 8601:2004 அமைப்பிலும் சுழியம் ஆண்டு உள்ளது. இங்கு ஆண்டு சுழியம் கிரெகொரியின் ஆண்டு கிமு 1 உடன் இணைகிறது; (பார்க்க: ஓலோசீன் நாட்காட்டி#மாற்று_அட்டவணை). பெரும்பாலான பௌத்த, இந்து நாட்காட்டிகளில் சுழியம் ஆண்டு உள்ளது.
கேள்வி: 0 (ஆண்டு) - வானியல் என்பது என்ன?
பதில்: வானியல், 1 மற்றும் அதற்குப் பின்னரான ஆண்டுகளுக்கு அனோ டொமினி குறியீட்டின் அதே எண்களை ஒதுக்குவது பொதுவானது, இது பொது ஊழிக் குறிப்பிற்கு எண்ணியல் ரீதியாக சமமானதாகும். ஆனால் கிபி 1 இற்கும் கிமு 1 இற்கும் இடையே உள்ள தொடர்ச்சியின்மை பழங்கால மற்றும் நவீன தேதிகளை ஒப்பிடுவதில் சிரமமாக உள்ளது. எனவே கிபி 1க்கு முந்தைய ஆண்டு 0 என்றும், 0க்கு முந்தைய ஆண்டு −1 என்றும் கொள்ளப்படுகின்றன. "AD", "BC", "CE" அல்லது "BCE" எழுத்துகள் வானியலில் தவிர்க்கப்பட்டுள்ளன. எனவே வரலாற்றுக் குறியீட்டில் கிமு 1 என்பது வானியல் குறிப்பில் 0 க்கு சமம், கிமு 2 என்பது −1 போன்றது. சில சமயங்களில் நேர்மறை ஆண்டுகள் + குறியால் குறிக்கப்படுகின்றன. 1740 ஆம் ஆண்டில் வானியலாளர் சாக் காசினி என்பவரால் இந்த ஆண்டு எண்ணிடல் குறியீடு அறிமுகப்படுத்தப்பட்டது.
கேள்வி: 0 (ஆண்டு) - ஐ.எசு.ஓ 8601 பற்றி விளக்கவும்.
பதில்: சீர்தரத்துக்கான அனைத்துலக நிறுவனம் 8601:2004 (முன்னர் ISO 8601:2000, ஆனால் ISO 8601:1988 அல்ல) அதன் நாட்குறிப்பு அமைப்புகளில் வானியல் ஆண்டு எண்களை வெளிப்படையாகப் பயன்படுத்துகிறது. "அடிப்படை "ஆண்டு 0 க்கான வடிவம் நான்கு இலக்க வடிவமான 0000 ஆகும், இது வரலாற்று ஆண்டு கிமு 1 இற்கு சமமாகும். பல "விரிவாக்கப்பட்ட" −0000 மற்றும் +0000, அத்துடன் ஐந்து, ஆறு இலக்க எண் வடிவங்களும் சாத்தியமாகும். முந்தைய ஆண்டுகளும் எதிர்மறையான நான்கு-, ஐந்து- அல்லது ஆறு-இலக்க ஆண்டுகள் ஆகும், இவை சமமான கிமு ஆண்டை விட ஒன்று குறைவான தனி மதிப்புக் கொண்டுள்ளன. எனவே -0001 = கிமு 2. ஐ.எசு.ஓ 646 (7-இருமம் அமெரிக்கத் தகவல் இடைமாற்றத் தரக் குறிமுறை) எழுத்துக்கள் மட்டுமே ISO 8601 ஆல் அனுமதிக்கப்படுவதால், கழித்தல் குறியானது - ஆல் குறிக்கப்படுகிறது.
கேள்வி: 0 (ஆண்டு) - தெற்காசிய நாட்காட்டிகள் என்பது என்ன?
பதில்: சாலிவாகன ஆண்டு அல்லது கலி யுகம் போன்ற இந்து நாட்காட்டி, பௌத்தம் முறைகளில் பயன்படுத்தப்படும் பெரும்பாலான நாட்காட்டிகள் 0-ஆம் ஆண்டிலிருந்து தொடங்குகின்றன. இந்த நாட்காட்டிகள் உலகின் பிற பகுதிகளில் உள்ள (தற்போதைய ஆண்டுகளைப் பயன்படுத்தும்) பெரும்பாலான நாட்காட்டிகளைப் போலல்லாமல், கடந்த, காலாவதியான அல்லது முழுமையான ஆண்டுகளைப் பயன்படுத்துகின்றன.